Весна Кираџиева (родена 24 јануари 1986 во Скопје, Република Македонија) е македонска атлетичарка, авторка и политичка активистка.

Кираџиева е атлетска репрезентативка на Македонија и рекордерка во повеќе атлетски дисциплини, но најистакната како рекордерка и шесткратна шампионка на Македонија во маратон. Дипломиран криминалист на Факултет за безбедност – Скопје. Авторка на неколку книги и кратки приказни за деца. Политичка активистка. Една од ретките спортисти, која јавно излезе со став во борбата за зачувувањето на името на Република Македонија.

**Рани години (семејство)**
---------------------------

Кираџиева е родена 24 јануари 1986 во Скопје, Република Македонија. Нејзиниот татко, Атанас Кираџиев е роден во семејство на „деца бегалци" од Егејска Македонија: дедото на Кираџиева, Стојан Кираџиев роден во с. Поздивишта, Костурско е борец во НОБ; нејзината баба, Сандра Кираџиева е родена во с. Нивици, Леринско; и двајцата протерани во егзодусот на Егејците во денешна Грција (Егејска Македонија). Нејзината мајка, Лилјана Трајковиќ – Кираџиева е со српско потекло. Братот на Кираџиева, Александар Кираџиев е исто така познат македонски атлетичар и долгогодишен репрезентативец на Македонија.

**Атлетска кариера и спорт**
----------------------------

Со атлетика почнува да се занимава од 12 годишна возраст, во 1998г, под тренерската палка на Методија Веновски – Мето. Уште од мала почнува да реди успеси на училишните и пионерските првенства со многу освоени титули. 

Во 2000 година станува редовна репрезентативка на Атлетска репрезентација на Македонија во наредните 20 години, каде е активен член, се до 2020г.

Врвот на кариерата го достигнува како повеќекратна рекордерка и шампионка на Македонија во повеќе дисциплини; од 800м. до маратон.

Во 2009 година, го основа атлетскиот клуб „Безбедност", кој во 2014 е преименуван во А.К. „Индјуренс" и Кираџиева е претседател на истиот.

Освен со атлетика, таа рекреативно се занимава и со нуркање и е дел од Спелео-нуркачкиот клуб „Врело" од самото негово основање, како еден од основачите на клубот. Овој клуб се истакнува како еден од најзначајните нуркачки клубови во Македонија со промоција на пештерата „Вело" и Кањонот „Матка" во европски и светски рамки, поради нуркачките експедиции на клубот во подводната пештера која се смета за една од најдлабоките водени пештери во Европа, а која сѐ уште се истражува.

**Образование**
---------------

Образованието го завршува во родниот град. Основно образование завршува во ОУ „Лазо Ангеловски", додека средно продолжува во училиштето за физичка култура „Методи Митевски – Брицо".

Како дипломиран криминалист завршува на Факултетот за безбедност – Скопје (тогаш познат како Полицика академија) во 2008 година.

**Волонтерска работа**
----------------------

Во период од 2012-2014 година, волонтерски е вклучена во тимот на Волонтерски Центар Скопје, каде е активна во придонес преку пишување статии и интервјуа за списанието „Воисес" (Voices).

Во период 2013-2014 година, живее, тренира и работи во Љубљана, Словенија. Таму работи волонтерски во Центарот „Јанез Левец" (Center Janeza Levca Ljubljana) со деца со попреченост и е активен дел од организацискиот тим на Фестивалот за инклузивност „Играј си со мене" (Igraj se z mano).

Продолжува да тренира во Љубљана со еден од најпознатите тренери и атлетичари на долги патеки во Словенија, Роман Кејжар.

**Авторка**
-----------

2017 ја изадава првата книга, „Издржи, кралице", во која како ко-автор се јавува и нејзиниот брат, Александар Кираџиев;

2021 го изадава второто продолжение од двологијата „за кралицата" – „Кралицата ќе издржи";

**Награди**: Бајката „Авантурите на Трепколетка".

На конкурсот за новосоздадени бајки на Движењето за поддршка на креативноста Иво Лауренчиќ – „Браво Сине!" и издавачката куќа „Арс Ламина", спроведен во 2020 година, бајката на Кираџиева, „Авантурите на Трепколетка" влезе во потесниот избор. Избрана како дел од бајките во збирка „Детелинки белинки". „Авантурите на Трепколетка" е дел од оваа збирка современи бајки од Македонија, како една од наградените, кои се влезени во потесниот избор. Книгата е издадена во 2022 г. Книгата е преведена и на хрватски јазик. Хрватскиот превод на книгата „Детелинки белинки", објавен по повод 15 години Лекторат по македонски јазик во Риека.

**Политичка кариера**
---------------------

2021 беше кандидат за градоначалник на Општина Аеродром на Локалните избори во Македонија (2021).

2022 е назначена за координатор на Сектор спорт на ПП Левица и станува полноправен член на Централниот комитет на партијата.

2023 е назначена за прва раководителка на Антифашистичкиот фронт на жените на Левица (АФЖ-Л).

**Наводи**
----------

1. ↑  „Шампионот во маратон Весна Кираџиева кандидат на Левица за градоначалник во Аеродром". *time.mk*. Посетено на 2024-04-04.
2. ↑  Kiradjieva (2018-09-07). „Атлетска репрезентација на FYROM?!!". *Endurance MK* (англиски). Посетено на 2024-04-04.
3. ↑  Кираџиева, Весна (2021-06-24). „Кираџиева: Свидетелство на баба ми Сандра од Егејска Македонија каде пишува дека е Mакедонка". *Антропол*. Посетено на 2024-04-04.
4. ↑  „Несуден криминалист со врвни резултати: Интервју со Александар Кираџиев, најдобриот македонски маратонец". *Женски Магазин* (англиски). Посетено на 2024-04-04.
5. ↑  „Македонките со сребро од Балканијада!". *time.mk*. Посетено на 2024-04-04.
6. ↑  endurancemkd (2013-05-24). „НОВ НАЦИОНАЛЕН РЕКОРД НА 10.000м. на Весна Кираџиева – 41:10:28!!!". *Endurance MK* (англиски). Посетено на 2024-04-04.
7. ↑  „Skopski Maraton - Одличен успех на нашата маратонка Весна Кираџиева. Денес во Милано го собори македонскиот рекорд во маратон, кој и до сега беше во нејзина сопстгвеност. Новиот рекорд изнесува 3 часа 7 минути и 55 секунди, што е за скоро цели 7 минути подобар резултат од претходниот рекорд. Со овој резултат Весна се најде на 16-то место во женска конкуренција на 15-то издание на Милано маратон. Честитки за Весна од Виз Ер Скопски маратон, и посакуваме на 10 мај во Скопје пред домашната публика повторно да го собори македонскиот рекорд. | Facebook". *www.facebook.com*. Посетено на 2024-04-04.
8. ↑  „Kираџиева најави 6-та победа на државниот шампионат". *Сител Телевизија*. Посетено на 2024-04-04.
9. ↑  „АФМ ГИ ОДБРА НАЈУСПЕШНИТЕ ВО АТЛЕТИКАТА ЗА 2019 – Sport Info MK" (англиски). Посетено на 2024-04-04.
10. ↑  „Весна Кираџиева победи на Авицена женската трка во Скопје, трчаа над 2.000 жени". *time.mk*. Посетено на 2024-04-04.
11. ↑  „IAAF WORLD CHAMPIONSHIPS". *worldathletics.org*. Посетено на 2024-04-04.
12. ↑  „IAAF WORLD CHAMPIONSHIPS". *worldathletics.org*. Посетено на 2024-04-04.
13. ↑  „АФМ ГИ ОДБРА НАЈУСПЕШНИТЕ ВО АТЛЕТИКАТА ЗА 2019 – Sport Info MK" (англиски). Посетено на 2024-04-04.
14. ↑  „Спелеонуркачки клуб Врело - Македонија". *Спелеонуркачки клуб Врело - Македонија*. Посетено на 2024-04-04.
15. ↑  „Home". *Volunteers Centre Skopje*. Посетено на 2024-04-04.
16. ↑  „Изданија VOICES". *Volunteers Centre Skopje*. Посетено на 2024-04-04.
17. ↑  „Издржи, кралице : реални приказни за растежот, падовите и успесите на еден брат и една сестра во свет во кој трчањето е помалку од ништо но повеќе од сè". *literatura.mk*. Посетено на 2024-04-04.
18. ↑  „Промоција на книгата „Кралицата ќе издржи". *time.mk*. Посетено на 2024-04-04.
19. ↑  Умно.мк, од (2023-08-29). „Промоција на хрватскиот превод на „Детелинки белинки" во Охрид - УМНО.МК". Посетено на 2024-04-04.
20. ↑  „ЖЕНА ЌЕ ТРЧА ЗА ЛЕВИЦА ВО АЕРОДРОМ Весна Кираџиева е шесткратна шампионка во маратон". *time.mk*. Посетено на 2024-04-04.
21. ↑  „Колонизираниот народ секогаш гравитира околу колонизаторот". *Фокус* (англиски). 2023-10-26. Посетено на 2024-04-04.

---